Diari Oficial de la Generalitat Valenciana


Sumari del DOGV 9903, del 29-07-2024 (2024/7481)

RESOLUCIÓ de 17 de juliol de 2024, sobre la modificació de la quantia dels mòduls econòmics dels acords d’acció concertada en matèria de servicis socials en el sector d’atenció a persones en situació o risc d’exclusió social pertanyents a col·lectius vulnerables per a l’any 2024-2026, i les quanties corresponents a l’any 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9903

Data del DOGV
:   29-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7481

CVE
:   XPHY-C-2892-4868

Data del document
:   17-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * Vicepresidència Segona i Conselleria de Serveis Socials, Igualtat i Habitatge

*Antecedents de fet*

I. Mitjançant la Resolució de 21 de juny de 2022, de la Vicepresidència i Conselleria d’Igualtat i Polítiques Inclusives, es van convocar els acords d’acció concertada en matèria de servicis socials en els sectors d’atenció a persones amb diversitat funcional, infància i adolescència, a persones en situació o risc d’exclusió social pertanyents a col·lectius vulnerables i a persones majors dependents, per al període 2022-2026 (DOGV 9371, 29.06.2022), i les respectives correccions d’errors (DOGV 9389, 22.07.2022, i DOGV 9429, 16.09.2022).

II. Per la Resolució de 4 de novembre de 2022, de la Vicepresidència i Conselleria d’Igualtat i Polítiques Inclusives, es resol el procediment de selecció de sol·licituds d’entitats d’iniciativa social, per a acollir-se al règim d’acords d’acció concertada en matèria de servicis socials en el sector d’atenció a persones en situació o risc d’exclusió social pertanyents a col·lectius vulnerables per a 2022-2026 (DOGV 9467, 10.11.2022), i la correcció d’errors posterior (DOGV 9472, 17.11.2022).

III. Per mitjà de l’anunci publicat en el DOGV número 9607 de 31 de maig de 2023, es va obrir un nou termini fins al 30 de juny de 2023 per a presentar les sol·licituds per part de les entitats d’iniciativa social per a la concertació de servicis addicionals o de nova creació per al període 2024-2026.

IV. Per la Resolució de 27 d’octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es resol el procediment de selecció de sol·licituds d’entitats d’iniciativa social després de l’anunci d’obertura d’un nou termini per a presentar sol·licituds per a la concertació de servicis addicionals o de nova creació per al període 2023-2026, en el sector de persones en situació o risc d’exclusió social pertanyents a col·lectius vulnerables (DOGV 9716, 02.11.2023).

V. Per la Resolució de 7 de febrer de 2024, del director general de Gestió del Sistema Sociosanitari i de l’Institut Valencià de Formació, Investigació i Qualitat dels Serveis Socials, es resol iniciar d’ofici el procediment de modificació de la quantia dels mòduls econòmics, per a establir l’import dels mòduls per a l’any 2024 dels acords d’acció concertada en el sector d’atenció a persones en situació o risc d’exclusió social pertanyents a col·lectius vulnerables, amb totes les entitats i els centres inclosos en la Resolució de 4 de novembre de 2022 i la Resolució de 27 d’octubre de 2023, ja esmentades anteriorment.

VI. En data 17 d’abril de 2024, es va publicar el tràmit d’audiència sobre la modificació de la quantia dels mòduls econòmics per a l’any 2024, 2025 i 2026 així com les quanties corresponents a l’any 2023, de l’acord d’acció concertada en matèria de servicis socials en el sector d’atenció a persones en situació o risc d’exclusió social pertanyents a col·lectius vulnerables, a través del web de la Vicepresidència i Conselleria de Serveis Socials, Igualtat i Habitatge, que concedix un termini de 10 dies hàbils a les entitats d’iniciativa social que han subscrit i formalitzat el concert en este sector per a poder presentar les al·legacions que consideren oportunes en què s’indique que, en cas de no fer-ho, s’entendrà que l’entitat ha manifestat la seua conformitat als mòduls establits en la resolució esmentada.

Una vegada transcorregut el termini assenyalat, 4 entitats van manifestar la seua conformitat, 3 entitats la seua disconformitat i 1 entitat va presentar la disconformitat fora de termini. La resta de les entitats no van presentar ni conformitat, ni disconformitat al que s’establix en la resolució esmentada; per tant, es considera que estan conformes.

VII. En data 27 de maig de 2024, es va publicar en el web de la Conselleria, una correcció d’errors del tràmit d’audiència publicat el 17 d’abril de 2024, per a la qual es van concedir cinc dies hàbils de termini per a presentar al·legacions. A esta correcció d’errors 1 entitat va presentar conformitat i es considera que estan conformes la resta de les entitats.

VIII. Per consegüent, des d’esta Direcció General del Sistema Sociosanitari i de l’Institut Valencià de Formació, Investigació i Qualitat dels Serveis Socials, s’aprecia la necessitat de modificar la quantia dels mòduls econòmics per a acomplir l’article 20 de la Resolució de 21 de juny de 2022 que diu «Anualment, les quantitats corresponents als mòduls plaça/dia podran ser revisades d’acord amb l’increment anual de l’índex general de l’IPC respecte a l’exercici anterior i, en tot cas, a l’alça».

Per a obtindre l’import del mòdul per al període 2024-2026 (annex I) s’ha dut a terme una composició dels índexs de l’IPC corresponents als anys 2022 i 2023, del 5,7% i 3,1% respectivament, sobre els preus dels mòduls establits en la resolució de la convocatòria de juny de 2022.

Així mateix, s’aprova un increment que s’abonarà en una sola liquidació corresponent a l’any 2023 (des de l’1 de gener fins al 31 de desembre de 2023), el resultat del qual s’ha obtingut amb l’aplicació, als mòduls inicials establits en la Resolució de convocatòria plurianual 2022-2026 (DOGV Núm.9371 /29/06/2022), del 5,7% de l’IPC de l’any 2022.

IX. Hi ha crèdit adequat i suficient per a donar cobertura a la pujada de la quantia dels mòduls econòmics dels centres en el sector de persones en situació o risc d’exclusió social pertanyents a col·lectius vulnerables per al període 2024, així com per a l’increment de l’any 2023, previst en la Llei 8/2023, de 27 de desembre de 2023, de pressupostos de la Generalitat per a l’exercici 2024, en l’annex de transferències corrents adscrit al subprograma 313I00, Gestió i organització del sistema, secció G0116 de la Vicepresidència Segona i Conselleria de Serveis Socials, Igualtat i Habitatge, en la línia S1186, Concert d’acció comunitària per a col·lectius en situació de vulnerabilitat social, i el gasto i l’import dels exercicis següents 2025-2026 queden condicionats a l’aprovació i l’existència del crèdit adequat i suficient en les lleis de pressupost posteriors.

X. En l’annex II d’esta resolució s’indiquen les quantitats incrementades de cada un dels centres concertats en el sector de persones en situació o risc d’exclusió social pertanyents a col·lectius vulnerables per al període 2024-2026. La data d’efectes econòmics de l’augment d’este mòdul econòmic serà en el període comprés des de l’1 de gener de 2024 fins al 30 de juny de 2026.

XI. En l’annex III s’indiquen aquells centres que, una vegada presentada la memòria econòmica (model 19, annex XII) en els terminis arreplegats en la Resolució de 21 de juny de 2022, i corresponent als gastos efectuats l’any 2023, mostren un saldo que presenta pèrdues respecte a les quanties percebudes el 2023, que permet justificar la quantia prevista en el tràmit d’audiència en relació amb la quantia calculada per a cada un d’estos.

XII. Posteriorment es dictarà una nova resolució específica respecte a la quantia de l’any 2023 per a aquells centres que, tot i que no estan en l’annex III d’esta resolució, hagen presentat o no hagen presentat una memòria econòmica complementària, segons la instrucció 2/24 de data 5 d’abril de 2024, amb un termini fins al 30 de juny de 2024, i que acrediten d’esta manera totalment o parcialment i de forma certificada, la justificació de les quantitats desemborsades segons les especificacions de la instrucció referenciada anteriorment. S’entendrà com a quantia a la qual es renuncia aquella que no haja pogut ser justificada per cada un dels centres en la seua memòria econòmica i/o en la memòria complementària presentada.

XIII. D’acord amb el que s’establix en l’article 7, Requisits generals, de la Resolució de 21 de juny de 2022, de la Vicepresidència i Conselleria d’Igualtat i Polítiques Inclusives, per la qual es convoquen els acords d’acció concertada en matèria de servicis socials en els sectors d’atenció a persones amb diversitat funcional, infància i adolescència, a persones en situació o risc d’exclusió social pertanyents a col·lectius vulnerables i a persones majors dependents, per al període 2022-2026, i referent a acreditar un certificat de qualitat del centre o servici o estar en condicions de disposar-ne d’un, s’ha comprovat que totes les entitats han presentat el certificat de qualitat corresponent o la declaració responsable d’estar en condicions d’obtindre’l o renovar-lo.

*Fonaments de dret*

I. La Llei 3/2019, de 18 de febrer, de la Generalitat, de servicis socials inclusius de la Comunitat Valenciana, establix en l’article 34 l’acció concertada com una de les formes de provisió de les prestacions del Sistema Públic Valencià de Serveis Socials. Així mateix, l’article 87 definix els acords d’acció concertada com «Els acords d’acció concertada són instruments organitzatius de naturalesa no contractual a través dels quals les administracions competents podran organitzar la prestació de servicis socials per entitats d’iniciativa social el finançament, accés i control de les quals siguen de la seua competència i ajustant-se al procediment i als requisits que preveu esta llei i la normativa sectorial que siga aplicable».

II. El Decret 181/2017, de 17 de novembre, del Consell, pel qual es desenvolupa l’acció concertada per a la prestació de servicis socials en l’àmbit de la Comunitat Valenciana per entitats d’iniciativa social, (DOGV 8197, 23.12.2017) i la seua modificació pel Decret 188/2021, de 26 de novembre, del Consell, en l’article 31.1 del Decret 181/2017, que regula la modificació dels concerts i establix que «1. Les variacions que puguen produir-se en els servicis per circumstàncies derivades de les necessitats d’atenció de les persones usuàries o per circumstàncies individualitzades donaran lloc a la modificació del concert, sempre que hi haja crèdit adequat i suficient, i no afecten els requisits que s’establixen per a la prestació i la provisió de fons». Així mateix, en l’article 31.5 s’establix que «El concert es podrà modificar d’ofici o a instàncies del titular del servici, sempre que concórreguen motius d’interés públic, i serà preceptiva, en cas de modificació d’ofici, l’audiència de la part interessada.». D’altra banda, l’article 33 preveu la revisió i modificació de les condicions tècniques o econòmiques i disposa que »1. La conselleria competent podrà revisar les condicions tècniques i els mòduls econòmics com a conseqüència de canvis normatius. 2. Així mateix, podran revisar-se els imports dels mòduls econòmics durant el termini de duració del concert social, per resolució de l’òrgan competent de la conselleria, per a mantindre les condicions econòmiques del concert, dins de les disponibilitats pressupostàries […]».

III. La Vicepresidència i Conselleria de Servicis Socials, Igualtat i Vivenda és el màxim òrgan encarregat de la direcció i l’execució en matèria de polítiques de prestació social, servicis socials, dependència, persones amb discapacitat, igualtat, famílies, infància i adolescència, adopcions, joventut, dona, persones migrants, cooperació al desenvolupament, voluntariat social i vivenda, segons establix l’article 1 del Decret 132/2023, de 10 d’agost (DOGV 9661, 14.08.2023), del Consell, d’aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge. L’article 19 indica que la Direcció General del Sistema Sociosanitari i de l’Institut Valencià de Formació, Investigació i Qualitat dels Serveis Socials és el centre directiu que exercix les competències en matèria d’acció concertada.

IV. El Decret 112/2023, de 25 de juliol, del Consell, establix l’estructura orgànica bàsica de la Presidència i de les conselleries de la Generalitat (DOGV 9647, 25.07.2023). A este efecte, el títol III d’este decret regula l’estructura i les competències dels òrgans superiors i directius de la Vicepresidència Segona i Conselleria.

V. L’Orde 2/2024, de 14 de maig de 2024 (DOGV 9851, 17.05.2024), de la Vicepresidència Segona i Conselleria de Serveis Socials, Igualtat i Habitatge, desplega el Decret 132/2023, de 10 d’agost, d’aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge.

VI. La Resolució de 15 de maig de 2024 (DOGV 9851/17.05.2024), de la vicepresidenta segona del Consell i consellera de Serveis Socials, Igualtat i Habitatge, delega l’exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge.

Per tot això i d’acord amb el que es disposa, correspon a la persona que ocupe el lloc de la Direcció General de Gestió i Organització del Sistema, d’ara en avant Direcció General del Sistema Sociosanitari i de l’Institut Valencià de Formació, Investigació i Qualitat dels Serveis Socials, per delegació de la persona titular de la Conselleria de Serveis Socials, Igualtat i Habitatge, tenint en compte les disponibilitats pressupostàries existents, la resolució sobre la modificació de la quantia dels mòduls econòmics de l’acord d’acció concertada en matèria de servicis socials per als centres en el sector de persones en situació o risc d’exclusió social pertanyents a col·lectius vulnerables per a l’any 2024 i les quanties corresponents a l’any 2023; i per consegüent,

RESOLC

*Primer*

Aprovar la modificació de la quantia dels mòduls econòmics dels acords d’acció concertada en matèria de servicis socials en el sector d’atenció a persones en situació o risc d’exclusió social pertanyents a col·lectius vulnerables per a 2024-2026, el nou finançament del qual consta detalladament en l'annex II d'aquesta resolució, duent-se a terme un increment diferencial del finançament per un import de 3.504.615,36 €, que de forma desglossada quedaria com segueix:

> Any 2024: 1.406.457,48 €

> Any 2025: 1.402.614,70 €

> Any 2026: 695.543,18 €

D'altra banda, s'aproven les quanties corresponents a l'increment del finançament corresponent a l'any 2023 dels centres continguts en l'annex III per un import de 444.762,45 €.

*Segon*

Esta modificació de la quantia dels mòduls econòmics per al període 2024, i el reajustament global referent a l’any 2023, s’efectua amb càrrec al crèdit de l’annex de transferències corrents adscrit al subprograma 313I00, Gestió i organització del sistema, de la secció G0116 Vicepresidència Segona i Conselleria de Serveis Socials, Igualtat i Habitatge, en la línia S1186, Concert d’acció comunitària per a col·lectius en situació de vulnerabilitat social, previst en la Llei 8/2023, de 27 de desembre de 2023, de pressupostos de la Generalitat per a l’exercici 2024, i el gasto i l’import dels exercicis següents 2025-2026 queden condicionats a l’aprovació i l’existència del crèdit adequat i suficient en les posteriors lleis de pressupost de gastos de la Vicepresidència i Conselleria de Servicis Socials, Igualtat i Vivenda o la seua equivalent Llei de pressupostos de la Generalitat per a cada exercici pressupostari.

*Tercer*

Els efectes econòmics de la pujada de l’IPC per a l’any 2024 seran des de l’1 de gener de 2024 fins al 30 de juny de 2026 i el reajustament per a l’any 2023 serà una quantitat global que s’abonarà en una sola liquidació en este exercici.

*Quart*

La formalització de la quantia dels mòduls econòmics per a l’any 2024 es durà a terme mitjançant una addenda al document de formalització del concert social.

Contra esta resolució, que posa fi a la via administrativa, les persones interessades poden interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l’endemà de la notificació, de conformitat amb el que preveu l’article 46.1 de la Llei 29/1998, de 13 de juliol, reguladora de la jurisdicció contenciosa administrativa.

Així mateix, poden interposar potestativament un recurs de reposició, prèviament al recurs contenciós administratiu, davant de l’òrgan que haja dictat l’acte, en el termini d’un mes comptat des de l’endemà de la notificació, segons el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.

  

València, 17 de juliol de 2024

(p.d. Resolució 21.06.2022)

José Vicente Anaya Roig

Director general del Sistema Sociosanitari i de l'Institut Valencià de Formació, Investigació i Qualitat dels Servicis Socials

Esta disposició conté annexos. Consulteu-ne la versió en PDF.